open-index/open-wikipedia-markdown huggingface dataset:
OK

Η αγγλική έκφραση **okay** ή **ΟΚ** / **Ο.Κ.** (σπανίως *οκέι*) σημαίνει, κατά κανόνα, «εντάξει» και αποτελεί χαρακτηριστικό αμερικανισμό, που χρησιμοποιείται συνήθως για να δηλώσει αποδοχή ή συμφωνία. Πολλές φορές χρησιμοποιείται απλώς ως συνομιλιακό εκφώνημα ή για να δηλώσει ότι η ποιότητα ενός αντικειμένου είναι ικανοποιητική.

Χρησιμοποιείται πολύ συχνά στην αγγλική γλώσσα, αλλά έχει πλέον ενσωματωθεί σε διάφορες γλώσσες ως λεξικό δάνειο.

## Ετυμολογική προέλευση

Η χρονική στιγμή κατά την οποία εμφανίστηκε η έκφραση προσδιορίστηκε από σχετικώς πρόσφατες έρευνες, αν και δεν είναι ακόμη δυνατόν να εκφραστεί κατηγορηματική γνώμη.

Με βάση τις πηγές το ακρωνύμιο O.K. πρωτοαπαντά στην εφημερίδα *Morning Post* (Βοστώνη) στο φύλλο τής 23ης Μαρτίου 1839, όπου εξηγείται ως *o.k.: all correct* «όλα εντάξει».

Τα κείμενα εκείνης της εποχής εμφανίζουν τάση να παρουσιάζονται κοινόλεκτες φράσεις με τη μορφή παραλλαγμένων ακρωνυμίων. Επί παραδείγματι, η φρ. *all right* συναντάται ως O.W. (περιπαικτική παραλλαγή: *oll wright*) και η φρ. *no go*, συνήθης εκείνη την εποχή, απαντά ως K.G. (περιπαικτική παραλλαγή: *know go*). Σε αυτό το πλαίσιο ερμηνεύεται ο αμερικανισμός Ο.Κ.

Η παραπάνω εκδοχή υποστηρίζεται από τα στοιχεία τού δημοσιογραφικού λόγου τής εποχής, έχει δε ισχυρότερη βάση από άλλες προτάσεις. Ανεξάρτητα από την αρχική προέλευση, η διάδοση του O.K. οφείλει πολλά στον υποψήφιο πρόεδρο των Η.Π.Α. Martin van Buren, απώτερης ολλανδικής καταγωγής, τον οποίο οι υποστηρικτές του συνήθιζαν να αποκαλούν (το 1840) *Old Kinderhook* και ίδρυσαν λέσχη οπαδών του με την επωνυμία *O.K. Club*, ώστε να συμπέσει με την ήδη γνωστή φρ. *oll korrect*.

Έχουν γίνει επίσης προσπάθειες να αποδοθεί ελληνική καταγωγή στο Ο.Κ. και να ετυμολογηθεί από τη φρ. *όλα καλά*. Συνιστούν όμως παρετυμολογία, δηλαδή εικασία που βασίζεται σε εξωτερικές ομοιότητες χωρίς αποδείξεις από τη γλωσσική ιστορία. To ίδιο ισχύει και για εκδοχές που αποδίδουν στη φρ. λατινική, γαλλική, φινλανδική, σουηδική, ακόμη και ινδιάνικη αρχή.

## Βιβλιογραφία

* *Webster's Word Histories*, Springfield Mass. 1989.
* A. Rey, *Dictionnaire historique de la langue française*, vol. 2, Paris 1998.
* A.K. Reed, «American Speech», *The Saturday Review of Literature*, 10 Ιουνίου 1941.

## Υποσημειώσεις

## Εξωτερικοί σύνδεσμοι

*Why we say “OK” - Vox News produced video
* Where did OKAY come from?
* The Choctaw Expression Okeh and the Americanism Okay
* Ok. Let's continue.
* Most Recognized Word on the Planet: OK or O.K. or Okay (archived)
* NPR: The Origin of OK (audio)
* OK/OKAY- Exhibition at the Grey Art Gallery, Swiss Institute, New York University
* FAQ: "OK"
* BBC: How 'OK' took over the world. Retrieved 18 February 2011.

Κατηγορία:Αγγλικές φράσεις
Κατηγορία:Αργκό
Μωβ τρίγωνο

Το **μωβ τρίγωνο** ήταν ένα διακριτικό σήμα στα Ναζιστικά στρατόπεδα συγκέντρωσης που χρησιμοποιούσαν οι Ναζιστές για να προσδιορίζουν τους Μάρτυρες του Ιεχωβά που ήταν φυλακισμένοι στα στρατόπεδα συγκέντρωσης.

## Βλέπε επίσης
* Διακριτικά σήματα στα Ναζιστικά στρατόπεδα συγκέντρωσης
* Οι Μάρτυρες του Ιεχωβά και το Ολοκαύτωμα
* Ολοκαύτωμα

## Εξωτερικοί σύνδεσμοι
*Μωβ Τρίγωνο: Μια Ιστορία Πνευματικής Αντίστασης  της Jolene Chu, αρχική έκδοση στο *Judaism Today*, Αρ. 12, Άνοιξη 1999 (αγγλικά).
*Μουσείο Μνήμης του Ολοκαυτώματος των Ηνωμένων Πολιτειών (United States Holocaust Memorial Museum): Μάρτυρες του Ιεχωβά (αγγλικά).
*Ζενεβιέβ ντε Γκολ, «Θα Μπορούσαν να Απελευθερωθούν Αμέσως», *[[Η Σκοπιά]]* 15 Αυγούστου 2005.
*Βιογραφία Ένγκλαϊτνερ Λέοπολντ: Παρότι Αδύναμος Είμαι Δυνατός, *Η Σκοπιά* 1 Μαΐου 2005.
*Θριάμβευσαν Απέναντι στο Διωγμό, *Η Σκοπιά* 1 Μαρτίου 2003.

Κατηγορία:Ολοκαύτωμα
Μ
Κατηγορία:Μάρτυρες του Ιεχωβά
Η 36η αίθουσα των σαολίν

**Η 36η αίθουσα των σαολίν** (**The 36th chamber of the shaolin**) (εναλλακτικός τίτλος **The Master Killer**) αποτελεί μία *cult* ταινία πολεμικών τεχνών *kunf-fu* παραγωγής 1978 από την Κίνα, του σκηνοθέτη Lau Kar-leung. Θεωρείται μία από τις κλασσικές ταινίες του είδους της, που δεν βασίζεται αποκλειστικά σε σκηνές δράσης αλλά μεταφέρει αξιόπιστα τη φιλοσοφία των σαολίν (*Shaolin*) μοναχών. 

## Υπόθεση

Το σενάριο αναφέρεται στο πώς ο κινεζικός λαός έμαθε το *kung-fu* από τους θρυλικούς μοναχούς Σαολίν. Ένας νεαρός άντρας, ο Lin Yu-Te (Gordon Liu), κρύβεται σε έναν ναό των Σαολίν ως φυγάς, αφού τον κυνηγάνε οι στρατιώτες του κακού στρατηγού-μονάρχη Lo Lieh. Εκεί αποφασίζει να μυηθεί στα μυστικά των Σαολίν και του Kung-fu προκειμένου να επιστρέψει και να πολεμήσει τον Lo Lieh. Όμως ο δρόμος του δεν θα είναι εύκολος καθώς θα πρέπει να περάσει από τα 35 επίπεδα εκπαίδευσης, μέσω των οποίων θα σκληρύνει το σώμα του και θα μάθει να ελέγχει το μυαλό του καλύτερα από ποτέ. Τελικά θα τα καταφέρει τόσο καλά που οι μεγάλοι ιερείς των Shaolin θα του δώσουν την άδεια να ξεκινήσει το δικό του 36ο επίπεδο. Ο Lin Yu-Te (που έχει αλλάξει το όνομα του σε San Te) θα θελήσει να δημιουργήσει ένα επίπεδο όπου θα διδάσκει στον κόσμο τα μυστικά του kung-fu. Οι ιερείς θα αρνηθούν αυτή την πρόταση και θα τον διώξουν από τον ναό. Έτσι, μόνος του πλέον, θα πρέπει να αποδείξει ξανά την αξία του πολεμώντας τον Lo Lieh. 

## Ηθοποιοί
* Gordon Liu
* Henry Yu Yung
* Lee Hoi-sang

## Παραπομπές


## Εξωτερικοί σύνδεσμοι
*

Κατηγορία:Κινέζικες ταινίες
Κατηγορία:Ταινίες του 1978
Κατηγορία:Κινεζόφωνες ταινίες
Κατηγορία:Ταινίες γυρισμένες στην Κίνα
Δήμος Πιερίων

thumb|Το Δημαρχείο του Δήμου Πιερίων στη Ρητίνη

Ο **Δήμος Πιερίων** ήταν ένας από τους 13 Δήμους του Νομού Πιερίας στους οποίους είχε διαιρεθεί ο νομός σύμφωνα με το σχέδιο Καποδίστριας. Είχε πληθυσμό 6.449 κατοίκους. Έδρα του δήμου ήταν η Ρητίνη. Περιλάμβανε τρία Δημοτικά Διαμερίσματα και ισάριθμους οικισμούς. Με το σχέδιο Καλλικράτης εντάχθηκε στον νέο διευρυμένο δήμο Κατερίνης.

## Γενικά
Ο Δήμος Πιερίων απλώνεται στο κέντρο του ορεινού όγκου των Πιερίων στη λεγόμενη κατά την παράδοση «κοιλάδα του Παλατιού». Ανήκει διοικητικά στο Νομό Πιερίας και στην Περιφέρεια Κεντρικής Μακεδονίας. 

Συνορεύει ανατολικά με το Δήμο Ελαφίνας Ν. Πιερίας, νότια με το Δήμο Πέτρας Ν. Πιερίας, δυτικά με το Δήμο Βελβενδού Ν. Κοζάνης και βόρεια με το Δήμο Μακεδονίδος του Ν. Ημαθίας. Έχει έκταση 112.900 στρέμματα και πληθυσμό περίπου 3.000 κατοίκους. Είναι ο ορεινότερος Δήμος της Πιερίας, αφού το 87 % της έκτασής του βρίσκεται πάνω από το υψομετρικό όριο των ορεινών περιοχών (400μ.). 

Ο Δήμος πήρε το χαρακτηριστικό όνομα, επειδή είναι ο μόνος στην Πιερία που τα διοικητικά του όρια είναι εξ ολοκλήρου στα Πιέρια Όρη. Οι τρεις οικισμοί που συγκροτούν το Δήμο είναι η Ρητίνη (έδρα του Δήμου), το Ελατοχώρι και η Βρία.  Με τις σημερινές οδικές συνδέσεις η Ρητίνη απέχει από την έδρα του Νομού Πιερίας (Κατερίνη) 23 χλμ. από τη Θεσσαλονίκη 90 χλμ. από τη Βέροια 45 χλμ. από τη Λάρισα 100 χλμ. και 461 χλμ. από την Αθήνα.

## Δημοτικά Διαμερίσματα
Στον δήμο περιλαμβάνονται:
: ** Δ.δ. Βρίας ** -- η Βρία [ 422 ]
: ** Δ.δ. Ελατοχωρίου ** -- το Ελατοχώρι [ 715 ]
: ** Δ.δ. Ρητίνης ** -- η Ρητίνη [ 1.674 ]

## Διατελέσαντες Δήμαρχοι Πιερίων
*1999-2003   : Νικόλαος Καργιώτης
*2003-2007   : Στέφανος Τζιτζιλής
*2007-31 Δεκεμβρίου 2010 : Δημήτριος Βαϊνάς

## Παραπομπές


## Εξωτερικοί σύνδεσμοι

*Τουριστικός οδηγός Δήμου Πιερίων
*Γυμνάσιο Ρητίνης

Κατηγορία:Δήμοι της περιφερειακής ενότητας Πιερίας
Χρόνινγκερ Μουζέουμ

Το **Χρόνινγκερ Μουζέουμ** (**Groninger Museum**, *Μουσείο του Χρόνινγκεν*) είναι ένα γνωστό μουσείο στο Χρόνινγκεν, μια δραστήρια πανεπιστημιακή πόλη στα βόρεια της Ολλανδίας. Ίσως δεν είναι τόσο γνωστό όσο το Ρέικσμουζεουμ στο Άμστερνταμ αλλά θεωρείται ένα από τα καλύτερα μουσεία στην Ολλανδία. Άνοιξε το 1994 και το κτήριο του έγινε ένα από τα γνωστά εντυπωσιακά κτήρια στον κόσμο της τέχνης. Σχεδιασμένο από τους αρχιτέκτονες Φίλιπ Σταρκ, Αλεσσάντρο Μεντίνι και Κόοπ Χιμμελμπλάου, το μουσείο είναι κτισμένο στο σχήμα πλοίου. Κατασκευασμένο σαν να επιπλέει στο νερό σε ένα πολύ μοντέρνο, φουτουριστικό και πολύχρωμο στυλ, φιλοξενεί διάφορες εκθέσεις τοπικών, εθνικών ή διεθνών έργων τέχνης, τα περισσότερα εκ των οποίων μοντέρνα και αφηρημένα. 

## Παραπομπές


## Εξωτερικοί σύνδεσμοι

* Επίσημος ιστότοπος του Χρόνινγκερ Μουζέουμ (στα Αγγλικά)
* Τουριστικές πληροφορίες

Κατηγορία:Χρόνινγκεν
Κατηγορία:Μουσεία τέχνης στην Ολλανδία
Πανεπιστήμιο του Χρόνινγκεν

Το **Πανεπιστήμιο του Χρόνινγκεν** (ολλανδικά: **Rijksuniversiteit Groningen** ή **RUG**) είναι πανεπιστήμιο στο Χρόνινγκεν της Ολλανδίας. 

Ιδρυμένο το 1614, είναι ένα από τα παλαιότερα πανεπιστήμια στην Ολλανδία με περισσότερους από 100.000 αποφοίτους από την έναρξή του. 

Περισσότεροι από 20.000 φοιτητές είναι αυτή τη στιγμή εγγεγραμμένοι στα περισσότερα από 160 προγράμματα απόκτησης πτυχίου ή μεταπτυχιακού και περίπου 775 φοιτητές κάνουν εκεί το διδακτορικό τους. Κάθε χρόνο, περίπου 2.500 φοιτητές αποφοιτούν από το πανεπιστήμιο και περίπου 250 φοιτητές διδακτορικού καταθέτουν την διδακτορική τους διατριβή. 

Καθώς οι φοιτητές και το προσωπικό του πανεπιστημίου προέρχονται από την Ολλανδία και από τουλάχιστον άλλες 90 χώρες, το Πανεπιστήμιο του Χρόνινγκεν είναι διεθνές. Το πανεπιστήμιο διαθέτει 5.000 υπαλλήλους και ετήσιο προϋπολογισμό 445 εκατομμυρίων ευρώ. Είναι ένας από τους μεγαλύτερους εργοδότες στο βορρά της Ολλανδίας, παράγοντας 31.000 θέσεις εργασίας στην περιοχή. Το 10,6% των θέσεων εργασίας με άνω των 12 ωρών ανά εβδομάδα δημιουργούνται από το πανεπιστήμιο. 

Ο μεγάλος αριθμός των φοιτητών μειώνει τη μέση ηλικία του πληθυσμού του Χρόνινγκεν. Εν μέρει για το λόγο αυτό η πόλη διαθέτει ένα ζωντανό και δυναμικό χαρακτήρα. 

Το μαθηματικό κέντρο του Πανεπιστημίου στεγάζει σήμερα τον δεύτερο γρηγορότερο υπερυπολογιστή (*supercomputer*) της Ευρώπης, για το σχέδιο *LOFAR*. 

## Εξωτερικοί σύνδεσμοι

*Επίσημη ιστοσελίδα του Πανεπιστημίου του Χρόνινγκεν 

Χρόνινγκεν
Κατηγορία:Χρόνινγκεν
Ζακ Βαλλάχε

-->
}}
Ο **Ζακ Βαλλάχε** (*Jacques Wallage*, 27 Σεπτεμβρίου 1946) είναι ένας Εβραίος Ολλανδός πολιτικός. Από την 1 Οκτωβρίου 1998 εώς τις 25 Ιουνίου 2009 ήταν δήμαρχος της πόλης του Γκρόνινγκεν. 

Ανήκει στο ολλανδικό εργατικό κόμμα *PvdA* (*Partij Van De Arbeid*). 

Κατηγορία:Εβραίοι
Κατηγορία:Ολλανδοί πολιτικοί
Κατηγορία:Δήμαρχοι του Χρόνινγκεν
Αλλούβιες αποθέσεις

[thumb|Αλλούβιες αποθέσεις στο Λεκανοπέδιο του Αμαζονίου κοντά στο Αουτάζες της [Βραζιλίας.]]
Οι **αλλούβιες ή αλλουβιακές αποθέσεις** (Λατιν. *alluvium*) ή **προσχώσεις** είναι οι αποθέσεις αργίλου, άμμου, λατυπών (χαλικιών) και άλλων φερτών υλικών που παράγονται εξαιτίας της ροής ύδατος σε ένα ποτάμιο περιβάλλον. 

## Αίτια
Αλλούβιες αποθέσεις αφήνουν οι ποταμοί στις παραποτάμιες πεδιάδες και στα δέλτα ποταμών. Οι αποθέσεις αυτές δημιουργούνται σταδιακά από τη συσσώρευση κλαστικών προϊόντων αποσάθρωσης και θρυμματισμού πετρωμάτων. Τα θραύσματα παρασύρονται από τη ροή του νερού και, όταν αυτό ελαττώσει την ταχύτητα της ροής του, τα φερτά υλικά δεν μπορούν πλέον να μεταφερθούν και αποτίθενται. Σε γενικές γραμμές αυτού του είδους οι αποθέσεις είναι πλούσιες σε οργανικά υλικά και πιθανώς σε ευρήματα αρχαιολογικού ενδιαφέροντος.

## Δείτε επίσης
*Πρόσχωση

## Σημειώσεις και παραπομπές


## Διαδίκτυο
*

Κατηγορία:Ιζηματολογία
Κατάλογος νομών Ελλάδας ανά έκταση

Αυτή είναι μια λίστα των νομών της Ελλάδας, ταξινομημένη ανά έκταση.

## Βλέπε επίσης
*Νομοί της Ελλάδας

*
νομων ελλαδας ανα εκταση
Λεωνίδας Παρασκευόπουλος

Το ονοματεπώνυμο **Λεωνίδας Παρασκευόπουλος** μπορεί να οδηγεί στους:
 
*Λεωνίδας Παρασκευόπουλος (Μητροπολίτης)
*Λεωνίδας Παρασκευόπουλος (αντιστράτηγος)
Εθνόσημο

Το **εθνόσημο** είναι εθνικό σύμβολο που μπαίνει στα στρατιωτικά ενδύματα, στα ενδύματα των στολών των σωμάτων Ασφαλείας μίας χώρας, καθώς και στις σφραγίδες επισήμων εθνικών εγγράφων.

Το εθνόσημο αποτελεί κατάλοιπο των αρχαίων χρόνων και της μεσαιωνικής εποχής, όταν οι πολεμιστές σχεδίαζαν διάφορα σύμβολα στις ασπίδες τους για να ξεχωρίζουν από τους αντιπάλους τους.

## Δείτε επίσης
* Εθνόσημο της Ελλάδας
* Θυρεός
* Πινακοθήκη Εθνοσήμων

*
Κατηγορία:Πληροφοριακά γραφήματα
Άρειος Πάγος

Ο **Άρειος Πάγος** είναι το ανώτατο ακυρωτικό δικαστήριο της πολιτικής και ποινικής δικαιοσύνης της Ελλάδας. Τα μέλη του, οι αρεοπαγίτες, εξετάζουν την ορθότητα της κάθε δικαστικής απόφασης, εξασφαλίζοντας με τις αποφάσεις τους την ενότητα της νομολογίας.

Σε περίπτωση μη σχηματισμού κυβέρνησης, κατά το Σύνταγμα της Ελλάδας, ο Πρόεδρος της Δημοκρατίας έχει τη διακριτική ευχέρεια να επιλέξει ανάμεσα στον Πρόεδρο του Συμβουλίου της Επικρατείας ή του Αρείου Πάγου ή του Ελεγκτικού Συνεδρίου, για την ανάθεση σχηματισμού οικουμενικής κυβέρνησης όσο το δυνατόν ευρύτερης αποδοχής, έτσι ώστε να διενεργήσει εκλογές και να διαλύσει τη Βουλή των 300

## Ιστορική αναδρομή
Το όνομα προήλθε από το ομώνυμο δικαστήριο στην Αρχαία Αθήνα και είναι είτε από τον θεό Άρη (που κατά την ελληνική μυθολογία δικάστηκε εκεί από τους Θεούς του Ολύμπου για τον φόνο του γιου του Ποσειδώνα Αλιρρόθιου), είτε από τις «Αρές Ερινύες» τις λεγόμενες και «Σεμνές» που ήταν χθόνιες θεότητες της τιμωρίας και της εκδίκησης. Ο Άρειος Πάγος ιδρύθηκε στις 16 Οκτωβρίου 1834 με βασιλικό διάταγμα και λειτούργησε ως το ανώτατο δικαστήριο του κράτους. Η πρώτη απόφαση του Αρείου Πάγου (1/1835) κρίθηκε και αποφασίσθηκε στις 30 Απριλίου 1835 και δημοσιεύθηκε την 1η Μαΐου 1835. Μέχρι το 1981, ο Άρειος Πάγος στεγαζόταν στο «Ιλίου Μέλαθρον» επί της Πανεπιστημίου όπου σήμερα στεγάζεται το νομισματικό μουσείο. Από τις 23 Φεβρουαρίου του 1981, μέχρι και σήμερα, στεγάζεται στο δικαστικό μέγαρο της Λεωφόρου Αλεξάνδρας, χτισμένο από τους αρχιτέκτονες Ιάσονα Ρίζο και Δημήτρη Καταρόπουλο, στο χώρο που παλαιότερα βρίσκονταν οι φυλακές Αβέρωφ.

## Οργάνωση
Τα μέλη του Αρείου Πάγου έχουν ισόβια θητεία, αποχωρούν δηλαδή μετά τα 67 έτη. Στον Άρειο Πάγο σήμερα υπηρετούν:
* ο Πρόεδρος του Αρείου Πάγου,
* ο Εισαγγελέας του Αρείου Πάγου,
* δέκα (10) Αντιπρόεδροι,
* εβδομήντα τέσσερις (74) Αρεοπαγίτες,
* Δέκα Οχτώ (18) Αντεισαγγελείς του Αρείου Πάγου.

Οι εργασίες του Αρείου Πάγου οργανώνονται σε εννέα τμήματα, εκ των οποίων τα έξι είναι πολιτικά και ασχολούνται με υποθέσεις ιδιωτικού δικαίου (ενοχικού, εμπορικού, κληρονομικού, εμπράγματου, εργατικού κλπ.) και τα υπόλοιπα τρία ποινικά. Επίσης, ο Άρειος Πάγος λειτουργεί και σε Ολομέλεια.

## Διατελέσαντες πρόεδροι

## Παραπομπές


## Εξωτερικοί σύνδεσμοι
* Ιστοσελίδα του Αρείου Πάγου
* Εθνικό Οπτικοακουστικό Αρχείο: Εγκαίνια του νέου κτηρίου του Αρείου Πάγου στην Αθήνα από τον Πρόεδρο της Δημοκρατίας Κωνσταντίνο Καραμανλή.

Κατηγορία:Δικαστικές αρχές
Κατηγορία:Δίκαιο στην Ελλάδα
Σχολικό Συγκρότημα Γκράβας

Το **σχολικό συγκρότημα Γκράβας** είναι το μεγαλύτερο στην Ελλάδα, όπου βρίσκονται 24 διαφορετικά σχολεία.

Βρίσκεται στο βόρειο τμήμα του Δήμου Αθηναίων, κοντά στις συνοικίες Κυπριάδου, Περιβόλια και στα σύνορα με το Δήμο Γαλατσίου. Συγκεκριμένα περικλείεται από τις οδούς Πασσώβ, Γ. Χατζηδάκη και Ταϋγέτου. Περιλαμβάνει νηπιαγωγεία, δημοτικά, γυμνάσια, λύκεια, ΕΠΑ.Λ., Ι.Ε.Κ. και Εργαστηριακά Κέντρα της Αθήνας και του Γαλατσίου.

Στον εξωτερικό χώρο του συγκροτήματος υπάρχουν αθλητικές εγκαταστάσεις (αθλητικό κέντρο «Αντώνης Τρίτσης»), όπως γήπεδα μπάσκετ, βόλεϊ, στίβος, κλειστό γυμναστήριο και κολυμβητήριο.

## Ετυμολογία
Η έννοια Γκράβα αποτελεί άμεσο δάνειο από την αλβανική γλώσσα, συγκεκριμένα από τον όρο «gravë», που σημαίνει «χαράδρα». Το προσωνύμιο προήλθε από τον κρημνώδη λόφο στο βόρειο τμήμα του σχολικού συγκροτήματος. Το επίσημο όνομα της περιοχής είναι **[[Κυπριάδου]]** από την επωνυμία της εταιρείας «Κυπριάδης – Κυριαζής & Σία» που είχε αναλάβει μετά το 1923 την ανοικοδόμηση στην περιοχή.

## Ιστορία
Στην συγκεκριμένη περιοχή, λειτουργούσε ένα μικρό λατομείο, μέχρι τα μέσα της δεκαετίας του '50. Ο αρχικός σχεδιασμός για τη δημιουργία του σχολικού συγκροτήματος ξεκίνησε στα τέλη της δεκαετίας του '60, συγκεκριμένα το 1969. Όμως οι επιτακτικές ανάγκες για σχολικές υποδομές την δεκαετία του '70 στην ταχέως αναπτυσσόμενη περιοχή των Πατησίων και του Γαλατσίου, επέσπευσαν τις διαδικασίες της ολοκλήρωσης του σχολικού συγκροτήματος. Έτσι εν μέσω σχολικής χρονιάς το Φεβρουάριο του 1977, αποφασίστηκε η μετεγκατάσταση των μικρών σχολικών μονάδων πέριξ της Γκράβας, στο νέο σύγχρονο σχολικό συγκρότημα.

Σήμερα αποτελείται από 24 διαφορετικά σχολεία, ένα σύστημα προσκόπων και μία λέσχη φιλίας, ενώ φοιτούν περίπου 4000 μαθητές.

## Παραπομπές


Κατηγορία:Σχολεία πρωτοβάθμιας και δευτεροβάθμιας εκπαίδευσης στην Αθήνα
Κατηγορία:Επαγγελματικές σχολές στην Αθήνα
Κοινή λογική

Ο όρος **κοινή λογική** αντικατοπτρίζει την «αίσθηση» που έχει κανείς για κάτι χωρίς πολλή σκέψη, στηριγμένος στη μέση εμπειρία και γνώση του καθημερινού ανθρώπου.

## Διαφοροποίηση της λεκτικής επιλογής για τον όρο σε άλλες γλώσσες
Στην αγγλική γλώσσα ο όρος αναφέρεται ως «**κοινή αίσθηση**» (common sense) και όχι ως «κοινή λογική». Όμοια στην γερμανική (gemeinsinn), στη γαλλική (sens commun), στην ιταλική (senso comune) κλπ.

## Προέλευση του όρου
Ο Αριστοτέλης πρώτος μιλά για κοινή λογική και αναφέρεται σε αυτήν ως μια πραγματική δύναμη «εσωτερικής αίσθησης» του ανθρώπου που είναι αποτέλεσμα της σύνθεσης και της κριτικής των πέντε αισθήσεων. Η άποψη αυτή απέχει από μετέπειτα θεωρήσεις.

## Κοινή λογική και κοινωνία
Κοινή λογική ονομάζουμε και το φαινόμενο αυτό, όπου κάθε κοινωνία έχει σαν κατεστημένο, στον τρόπο σκέψης (σαν μάζα), δηλαδή τα ήθη και τα έθιμα αλλά **και** τους Νόμους που η πλειοψηφία ακολουθεί, καθ' όσον οι κανόνες αυτοί απορρέουν από την κουλτούρα αυτή που οδηγεί σε εκμάθηση και συνήθειες συγκεκριμένου τρόπου ζωής.
Χάρις εις τους νόμους αυτούς  εξασφαλίζεται η βιωσιμότητα των κοινωνιών. Οι κοινωνίες στις οποίες αναφέρεται το παρόν θέμα ποικίλουν, λαμβάνοντας υπ' όψιν το γεγονός ότι ο όρος "Κοινωνία" αντιπροσωπεύει μια Μητρόπολη η οποία και απαρτίζεται από εκατομμύρια ανθρώπους - ή, πιο απλά, από μιά "πυρηνική" οικογένεια. Οι νόμοι αυτοί είναι ο σκελετός της **κοινής λογικής**, αλλά όπως αναφέρθηκε εκ των προτέρων, για να έχουμε καλύτερη κατανόηση του ορισμού "κοινή λογική", πρέπει **να κατανοήσουμε την κουλτούρα κάθε ομάδας**.

## Παραπομπές


Κατηγορία:Αριστοτέλης
Κατηγορία:Γνωσιολογία
Κατηγορία:Έννοιες στην επιστημολογία
Κατηγορία:Λογική
Κατηγορία:Πίστη
Κατηγορία:Ρητορική
Κατηγορία:Γερμανική φιλοσοφία
Κέντρο Ερευνών Μειονοτικών Ομάδων

Το **Κέντρο Ερευνών Μειονοτικών Ομάδων** (ΚΕΜΟ) είναι μη κυβερνητική οργάνωση που σαν στόχο του δηλώνει την *πολυδιάστατη μελέτη της παρουσίας μειονοτικών ομάδων, γλωσσών και κάθε πολιτισμικής ιδιαιτερότητας, σε θεωρητικό επίπεδο και με μελέτη συγκεκριμένων περιπτώσεων, με βασική αναφορά την Ελλάδα.*

Στελεχώνεται από ιστορικούς, κοινωνιολόγους, γλωσσολόγους, νομικούς και άλλους επιστήμονες. Μέλη του έχουν δημοσιεύσει δεκάδες τόμων σχετικά με ζητήματα μειονοτήτων και μετανάστευσης, ιδίως σχετικά με την Ελλάδα. Το ΚΕΜΟ έχει διοργανώσει διεθνή και ελληνικά συνέδρια (κατάλογος μελώνhttp://www.kemo.gr/index.php?sec=members).

Οι δραστηριότητες του ΚΕΜΟ έχουν σε ορισμένες περιπτώσεις προκαλέσει αντιδράσεις δεδομένου ότι ασκεί κριτική σε εθνικιστικές και ρατσιστικές θέσεις και ιδίως αμφισβητεί μύθους του ελληνικού κράτους και εκπαιδευτικού συστήματος και αναδεικνύει τις ιδιαιτερότητες στη γλώσσα και ταυτότητα μειονοτικών ομάδων στην Ελλάδα (μακεδόνες, μουσουλμάνοι τουρκικής εθνικής ταυτότητας, βλάχοι, αρβανίτες κλπ.) καθω΄ώς και ομάδων ελληνικής εθνικής συνείδησης σε άλλες χώρες.

## Εξωτερικοί σύνδεσμοι
*Η ιστοσελίδα του ΚΕΜΟ
*Ορισμένες συλλογικές δημοσιεύσεις του ΚΕΜΟ  http://www.bibliorama.gr/?contentid=52 https://kritiki.gr/product-category/humanities/minorities-migration/

### Αντιδράσεις στις δραστηριότητες του ΚΕΜΟ
*''Φουντώνει το βλαχικό ζήτημα'' 
*''"ΠΕΡΙΕΡΓΗ" ΣΥΝΟΔΟΣ "ΒΛΑΧΩΝ"''

Κατηγορία:Μη κυβερνητικές οργανώσεις βασισμένες στην Ελλάδα
Μειονοτικων Ομαδων
Κατηγορία:Πληθυσμιακές ομάδες της Ελλάδας
Πολίαρχος

Ο **Πολίαρχος** ή **έπαρχος της πόλεως** (praefectus urbi) ήταν ανώτερος διοικητικός υπάλληλος στη Ρώμη, επιλεγμένος από τον αυτοκράτορα με ύψιστη εξουσία στη δημοτική διοίκηση. Όταν το αγορανομικό αξίωμα άρχισε να χάνει τη μεγάλη σημασία του, τα καθήκοντα αυτά μεταβιβάστηκαν στον πολίαρχο ο οποίος δίκαζε μικρά αδικήματα και επέβαλε ποινές που ήταν συνήθως το πρόστιμο και η μαστίγωση.

Σε άλλες περιόδους, μπορούσε να ασκεί την εξουσία των ύπατων διοικητών των επαρχιών όταν αυτοί έλειπαν από την Ρώμη, κάτι που συνέβαινε συχνά σε καιρό πολέμου.

## Εξωτερικοί σύνδεσμοι
* 

Κατηγορία:Αρχαίοι Ρωμαϊκοί τίτλοι
Κινητός τοίχος

Οι **κινητοί ηχομονωτικοί [[τοίχος|τοίχοι]]** χρησιμοποιούνται για την εύκολη και γρήγορη διαμόρφωση εσωτερικών χώρων, για να εξυπηρετήσουν διάφορες λειτουργικές ανάγκες όπως αυτές ξενοδοχείων, συνεδριακών κέντρων, γραφείων meeting, κ.λπ.

## Κατασκευή
Η κατασκευή τους αποτελείται από μεταλλικό σκελετό, στο οποίο στερεώνονται ή αναρτώνται μοριοσανίδες πάχους 16-19 χλστ. εκατέρωθεν, ενώ στο σόκορό τους υπάρχουν προφίλ αλουμινίου ή PVC, ανάλογα με την απαίτηση. Το συνολικό πάχος κυμαινεται από ~8-15 εκατοστά, ενώ το πλάτος των στοιχείων (πάνελ) είναι από 60-120 εκ. Τα πανέλλα τοποθετούνται στη σειρά, ενώ τα ειδικά διαμορφωμένα προφίλ εξασφαλίζουν την σε βάθος διείσδυση του ενός στοιχείου μέσα στο άλλο και ελαστικά πτερύγια εξασφαλίζουν την στεγανότητα της σύνδεσης. 

### Φινίρισμα
Η τελική τους επιφάνεια μπορεί να είναι από διάφορα υλικά, όπως ενδεικτικά μελαμίνη, επικολλητά τύπου φορμάικας, καπλαμά, έχουν επίπεδη μορφή και όταν κλείνουν δημιουργούν μια ενιαία επιφάνεια, όμοια με μιας τοιχοποιίας.

### Σύστημα ανάρτησης
Οι Κινητοί Τοίχοι αναρτώνται από μεταλλικούς ή αλουμινένιους οδηγούς εγκατεστημένους στην οροφή του χώρου και κινούνται κατά τους άξονες των οδηγών, μέσω ειδικών ένσφαιρων ράουλων. Η κίνησή τους γίνεται χειροκίνητα, με απλή ώθηση ή/και στροφή στα προκαθορισμένα σημεία ώστε είναι δυνατή η κίνησή τους πρός και από το σημείο αποθήκευσης. Στους ηλεκτροκίνητους κινητούς τοίχους η κίνηση προς και από τη θέση αποθήκευσης μπορεί να γίνει αυτόματα με τον χειρισμό ενός διακόπτη.

### Ηχομόνωση
Έχουν συνήθως ηχομονωτικές ιδιότητες. Η ηχομονωτική ικανότητα των κινητών τοίχων κυμαίνεται από περίπου 40 dB έως 60 dB αναλόγως των απαιτήσεων του χρήστη. Η ηχομόνωση επιτυγχάνεται με την χρήση διαφόρων ηχομονωτικών υλικών που τοποθετούνται στο εσωτερικό της κατασκευής και με τη χρήση κινητών σφραγιστικών πελμάτων στα άνω και κάτω άκρα των πανέλλων, τα οποία σφραγίζουν τα διάκενα και προσδίδουν ακουστική στεγανότητα και μηχανική σταθερότητα στην κατασκευή. Τα πέλματα αυτά ενεργοποιούνται μέσω μηχανικών διατάξεων (χειροκίνητων ή ηλεκτροκίνητων) που βρίσκονται στο εσωτερικό των πανέλλων.

### Ειδικά στοιχεία
Οι κινητοί τοίχοι μπορούν να έχουν πόρτες, διευκολύνοντας την διέλευση από τον ένα χώρο στον άλλο, με ειδικές πετούγιες σε εσοχή για να μην ενοχλούν στην αποθήκευσή τους, ενώ το μανδάλωμα γίνεται στο αμέσως επόμενο στοιχείο (panel). Οι κινητοί τοίχοι μπορούν να δημιουργούν γωνίες, συνήθως των 90 ή 135 μοιρών ή ακόμη και να συνδέονται μεταξύ τους σε σχήμα "Τ", "Υ" ή "+", ενώ ανάλογα την ακτίνα καμπυλότητας μπορούν να ακολουθήσουν και κυκλική τροχιά.

Το τελικό κλείσιμο του χωρίσματος γίνεται με τη βοήθεια του τελευταίου (συνήθως) πανέλου που είναι τηλεσκοπικό κατά την οριζόντια έννοια.

Η αποθήκευση των στοιχείων (πάνελ) μπορεί να γίνει με διάφορους τρόπους, ανάλογα την διαμόρφωση του χώρου και κατά περίπτωση.

Εφαρμογές: Αίθουσες εκδηλώσεων ξενοδοχείων, συνεδριακά κέντρα, κτίρια εκπαιδευτικών ιδρυμάτων, κτίρια γραφείων, εργοστάσια, παιδικοί σταθμοί, υπηρεσίες δημοσίου, στρατιωτικές εγκαταστάσεις, θέατρα κ.α.

## Δείτε επίσης
* Ακουστική χώρων

Κατηγορία:Αρχιτεκτονική κτιρίων
Γνωστική ψυχολογία

Η **γνωστική ψυχολογία** είναι επιστημονικό πεδίο της ψυχολογίας που προσπαθεί να ερμηνεύσει τα φαινόμενα της αντίληψης και των διανοητικών διεργασιών υποστηρίζοντας ότι έτσι μπορεί να εξηγηθεί η ανθρώπινη συμπεριφορά. Η περιοχή καλύπτει ένα ευρύ φάσμα περιοχών έρευνας, εξετάζοντας ερωτήματα λειτουργίας της μνήμης, προσοχής, αντίληψης, αναπαράστασης της γνώσης, σκέψης, δημιουργικότητας και επίλυσης προβλημάτων. Ο όρος *γνωστική ψυχολογία* πρωτοπαρουσιάστηκε στο βιβλίο *Cognitive Psychology* από τον Ούλριχ Νάισερ το 1967 όπου δίνεται ένας πολύ ευρύς ορισμός, δίνοντας έμφαση στην άποψη ότι η νόηση έχει συγκεκριμένες θεμελιώδεις δομές. Αυτός ο ορισμός δίνει τη δυνατότητα μελέτης υψηλότερου επιπέδου εννοιών, όπως η *σκέψη*, που τα μοντέρνα βιβλία συνήθως συμπεριλαμβάνουν στην προσπάθειά τους να ορίσουν τη γνωστική ψυχολογία.

## Το βασικό ερώτημα
Το βασικό ερώτημα της γνωστικής ψυχολογίας είναι το πώς ένα άτομο αποκτά γνώση. Επάνω στο ζήτημα αυτό, η βασική της θέση είναι ότι, η είσοδος και η επεξεργασία πληροφοριών, που οδηγούν στη μάθηση και τη γνώση, ακολουθούν μια διαδικασία παρόμοια με εκείνη της επεξεργασίας των τροφών κατά τη λειτουργία της πέψης. Με την επεξεργασία αυτή οι γνώσεις μετασχηματίζονται και αποθηκεύονται, για να ενεργοποιηθούν, όταν τις χρειαστούμε. Αυτό σημαίνει ότι για να μετατραπεί η πληροφορία σε γνώση, μεσολαβούν όχι μόνον οι αισθήσεις, οι οποίες φιλτράρουν τα εξωτερικά ερεθίσματα, αλλά και κάποιες διαδικασίες επεξεργασίας οι οποίες μετασχηματίζουν τα δεδομένα σε γνώση. Οι διαδικασίες αυτές καθορίζονται από τις γνωστικές λειτουργίες, δηλαδή την αντίληψη, τη μνήμη, τη γλώσσα, τη σκέψη και την ικανότητα επίλυσης προβλημάτων.
## Η μελέτη της μάθησης
Η γνωστική ψυχολογία θεωρεί ότι για να μελετηθεί η μάθηση πρέπει να μελετήσουμε αναλυτικά τον μετασχηματισμό της πληροφορίας σε γνώση, δηλαδή τις φάσεις της γνωστικής επεξεργασίας πληροφοριών, και ρίχνει το βάρος της στη μελέτη των συγκεκριμένων γνωστικών λειτουργιών. Συνεισφέρει σημαντικά στο διεπιστημονικό πεδίο της γνωσιακής επιστήμης ενώ μοιράζεται το ίδιο αντικείμενο μελέτης, υπό διαφορετική σκοπιά, με την τεχνητή νοημοσύνη.

## Δείτε επίσης
* Ψυχολογία
* Διανοητικές διεργασίες
* Τεχνητή νοημοσύνη
* Γνωσιακή επιστήμη

## Εξωτερικοί σύνδεσμοι


Κατηγορία:Νόηση
Κατηγορία:Συμπεριφορικές επιστήμες
Οκά

Η **οκά** (Οθωμανικά اوقه, Τουρκικά *okka*), ήταν Οθωμανική μονάδα μέτρησης μάζας. Ύστερα από την κατάρρευση της Οθωμανικής αυτοκρατορίας, συνέχισε να χρησιμοποιείται στα κράτη που προέκυψαν από τη διάλυσή της, συνήθως παράλληλα με τις μονάδες του μετρικού συστήματος. 

## Γενικά

### Στην Οθωμανική Αυτοκρατορία
Η μάζα η οποία αντιστοιχούσε σε μία οκά ποίκιλε και στους ύστερους χρόνους της Οθωμανικής αυτοκρατορίας ορίστηκε στα 1,2829 χιλιόγραμμα. Η οκά υποδιαιρούνταν σε 400 *dirhem* (δράμια) (Οθωμανικά درهم, Τουρκικά *dram*), μάζας 3,20725 γραμμαρίων. Τα πολλαπλάσιά της ήταν το *kantar* (καντάρι) ίσο με 44 οκάδες (=56,4476 χιλιόγραμμα) και το *çeki* (τσεκί) ίσο με 4 καντάρια (=225,7904 χιλιόγραμμα).
Η οκά έπαψε να χρησιμοποιείται στην Τουρκία την 1η Απριλίου του 1931. Στην Τουρκία ονομάζεται *eski okka* (=παλαιά οκά) ή *kara okka* (=μαύρη ή μεγάλη οκά), σε αντιδιαστολή με το χιλιόγραμμο το οποίο ονομάζεται *yeni okka* (=νέα οκά).

### Στην Ελλάδα
Στην Ελλάδα, η οκά αντιστοιχούσε σε 1282 γραμμάρια και το δράμι σε 3,205 γραμμάρια και παρέμεινε σε παράλληλη χρήση με τις μονάδες του μετρικού συστήματος, οι οποίες είχαν υιοθετηθεί από το 1876. Ειδικά για τη μέτρηση υγρών οι αντιστοιχίες ήταν 1 οκά = 1280 γρ. και 1 δράμι = 3,2 γρ. Η επίσημη κατάργηση όλων των παλαιών μέτρων και σταθμών έγινε την 1η Ιουλίου του 1959. Παρ' όλα αυτά, η χρήση της επέζησε έως τη δεκαετία του 1990 στις συσκευασίες εμφιάλωσης του ούζου, του τσίπουρου και των συναφών ποτών: 80 γρ. ("εικοσιπενταράκι"), 160 γρ. ("πενηνταράκι"), 320 γρ. ("εκατοσταράκι"), 640 γρ. ("μισοκάρικο" ή "μισοκαδιάρικο"). Χαρακτηριστικές ήταν επίσης,  οι πλαστικές φιάλες παστεριωμένου γάλακτος με το αλουμίνιο πώμα, που καταργήθηκαν με την έλευση της χάρτινης συσκευασίας. Ήταν "μισοκαδιάρικες", μισή οκά δηλαδή, και γι' αυτό είχαν καθαρό βάρος 640 γρ. Στην Κύπρο, η οκά παρέμεινε σε χρήση έως τη δεκαετία του 1980.

### Στην Αίγυπτο
Στην Αίγυπτο αντιστοιχούσε σε 1,23536 κιλά, στην Τρίπολη της Λιβύης σε 1,2208 κιλά, ενώ στη Βλαχία σε 1,283 λίτρα για τα υγρά και 1,537 λίτρα για τα στερεά.

## Παραπομπές


Κατηγορία:Μονάδες μάζας
Κατηγορία:Μονάδες όγκου
Ανάλυση PEST

Η **ανάλυση PEST** είναι ένα στρατηγικό εργαλείο που χρησιμοποιείται για την ανάλυση του Μακροπεριβάλλοντος μίας επιχείρησης. Με την έννοια του περιβάλλοντος δεν εννούμε το φυσικό περιβάλλον αλλά τα συστήματα και τις δομές που περιβάλλουν μία επιχείρηση. Έτσι η ανάλυση PEST αναλύει:

* Το Πολιτικό περιβάλλον (Political)
* Το Οικονομικό περιβάλλον (Economic)
* Το Κοινωνικό περιβάλλον (Social)
* και τέλος το Τεχνολογικό περιβάλλον (Technological)

Το PEST προέρχεται από τα αρχικά των παραπάνω περιβάλλοντων (στα αγγλικά). Η ανάλυση PEST πολύ συχνά χρησιμοποιείται στο Πλάνο Μάρκετινγκ κατά την ανάλυση της παρούσας κατάστασης αναφορικά με το μακροπεριβάλλον. Ωστόσο αποτελεί από μόνη της ανεξάρτητο εργαλείο και μπορεί να εφαρμοστεί για οποιαδήποτε κατάσταση.

## Πολιτικό Περιβάλλον
Στο Πολιτικό περιβάλλον εμπίπτει η πολιτική σταθερότητα, οι νόμοι, το πολιτικό καθεστώς και η μορφή κυβέρνησης. Αυτοί και άλλοι παράγοντες του περιβάλλοντος αυτού μπορούν ακόμα και να επιτρέψουν ή να απαγορεύσουν την λειτουργία μίας επιχείρησης. Στο πολιτικό περιβάλλον εντάσσεται επίσης και αυτό που λειτουργεί σε τοπικό επίπεδο (π.χ. τοπική και νομαρχιακή αυτοδιοίκηση κ.λ.π.).

## Οικονομικό Περιβάλλον
Το Οικονομικό περιβάλλον αναφέρεται στην οικονομική ζωή μίας χώρας ή κοινωνίας. Παράγοντες που επηρεάζουν το Οικονομικό περιβάλλον είναι του επιτοκίου δανεισμού, ο ρυθμός του πληθωρισμού, η οικονομική ανάπτυξη, κ.α.

## Κοινωνικό Περιβάλλον
Η δομή της κοινωνίας, οι αντιλήψεις των κατοίκων μίας συγκεκριμένης κοινότητας, τα δημογραφικά, ψυχογραφικά και άλλα κριτήρια σαφώς επηρεάζουν την επιχείρηση που δραστηριοποιείται σε αυτή τη κοινωνία και γι' αυτό μελετάται στην ανάλυση PEST.

## Τεχνολογικό Περιβάλλον
Τέλος, το τεχνολογικό περιβάλλον έχει και αυτό καθοριστικό ρόλο στην διαμόρφωση του Μακροπεριβάλλοντος. Οι καινοτομίες, τα εμπόδια εισόδου που σχετίζονται με τεχνολογικά επιτέυγματα καθώς και η μεταφορά της τεχνολογίας αποτελούν κρίσιμα ζητήματα που προσδιορίζονται σε αυτό το σημείο.

Κανένα από τα παραπάνω περιβάλλοντα δεν θα πρέπει να θεωρείται σημαντικότερο έναντι του άλλου, καθώς όλα παίζουν καθοριστικό ρόλο στην λειτουργία μίας επιχείρησης. 

## Δείτε επίσης
* Ανάλυση SWOT

Κατηγορία:Μάρκετινγκ
Κατηγορία:Επιχειρηματικοί όροι
Βραβείο Πούλιτζερ

Το **Βραβείο Πούλιτζερ** (*Pulitzer Prize*) είναι ένα βραβείο των Ηνωμένων Πολιτειών, που απονέμεται κατ΄ έτος και που θεωρείται ως η ύψιστη τιμή στην έντυπη δημοσιογραφία. Το βραβείο τιμά επίσης λογοτεχνικά επιτεύγματα και μουσικές συνθέσεις. Τα πρώτα Βραβεία Πούλιτζερ απονεμήθηκαν στις 4 Ιουνίου του 1917, και πλέον ανακοινώνονται κάθε χρόνο, τον μήνα Απρίλιο. 

Οι αποδέκτες του βραβείου επιλέγονται από μια ανεξάρτητη επιτροπή που επίσημα διοικείται από τη Μεταπτυχιακή Σχολή Δημοσιογραφίας του Πανεπιστημίου Κολούμπια στις Ηνωμένες Πολιτείες. Το βραβείο θεσπίστηκε σύμφωνα με τη διαθήκη του Τζόζεφ Πούλιτζερ, ενός Ουγγρο-Αμερικανού δημοσιογράφου και εκδότη εφημερίδας των τελών του 19ου αιώνα, που κατέλιπε σπουδαίο κληροδότημα στη παραπάνω σχολή. Η προφορά του όρου Πούλιτζερ είναι λανθασμένη, καθώς, σύμφωνα με τους διαχειριστές του βραβείου, θα έπρεπε να προφέρεται όπως η φράση, ‘*Pull it, sir*’. 

Σύμφωνα με το κληροδότημα προβλέπονται οκτώ βραβεία που απονέμονται σε κατηγορίες που σχετίζονται με τη δημοσιογραφία, (καλύτερου ρεπορτάζ, άρθρου, γελοιογραφίας κ.ά.) καθώς και τέσσερα για τις τέχνες και τα γράμματα. Μόνο ειδήσεις και φωτογραφίες δημοσιευμένες σε εφημερίδες ή οργανώσεις καθημερινών νέων με βάση τις ΗΠΑ έχουν το δικαίωμα διεκδίκησης του βραβείου δημοσιογραφίας. Από το 1943 βραβείο Πούλιτζερ απονέμεται επίσης και για την καλύτερη μουσική σύνθεση. 

Επιπροσθέτως των βραβείων, απονέμονται και ταξιδιωτικές υποτροφίες Πούλιτζερ σε τέσσερις διακεκριμένους φοιτητές της Μεταπτυχιακής Σχολής Δημοσιογραφίας που επιλέγονται από την σχολή.

## Δείτε επίσης
*Βραβείο Πούλιτζερ (Μυθοπλασίας)

## Εξωτερικοί σύνδεσμοι
* Επίσημη ιστοσελίδα των βραβείων Πούλιτζερ


Πουλιτζερ
Νικ δε Γκρηκ

Ο **Νίκος Δάνδολος** (27 Απριλίου 1883 - 25 Δεκεμβρίου 1966), γνωστός με το ψευδώνυμο **Νικ δε Γκρηκ**, ήταν ένας από τους γνωστότερους επαγγελματίες παίκτες τυχερών παιχνιδιών.

## Βιογραφία

Ο Νίκος Δάνδολος γεννήθηκε στο Ρέθυμνο το 1883. Ήταν γόνος πλούσιας οικογένειας και νέος σπούδασε φιλοσοφία. Σε ηλικία 18 ετών μετανάστευσε στο Σικάγο των Η.Π.Α. και αργότερα μετακινήθηκε στο Μόντρεαλ του Καναδά, όπου άρχισε να ασχολείται με το στοίχημα στις ιπποδρομίες. Αφού κέρδισε πάνω από 500.000 δολλάρια μέσα σε έξι μήνες επέστρεψε στο Σικάγο.

Εκεί συνέχισε παίζοντας μεγάλα ποσά στα χαρτιά και στα ζάρια και έχασε όσα χρήματα είχε κερδίσει στο Μόντρεαλ. Ωστόσο, έγινε προοδευτικά αριστοτέχνης διάφορων τυχερών παιχνιδιών, απέκτησε μεγάλη φήμη και εξελίχτηκε σε "αξιοθέατο" των διάφορων καζίνο και χαρτοπαικτικών λεσχών όπου έπαιζε. Συχνά μεγάλα καζίνο του πρόσφεραν μεγάλους μισθούς για να δουλέψει για αυτούς αλλά ο Δάνδολος απαντούσε συνήθως αρνητικά.

Το 1949 ο Δάνδολος συμμετείχε σε έναν "μαραθώνιο πόκερ", με αντίπαλο τον καλύτερο παίκτη πόκερ της εποχής, τον Τζόνυ Μος. Στον μαραθώνιο αυτό, που κράτησε 5 μήνες, με διαλείμματα μόνο για ύπνο και φυσικές ανάγκες, παίχτηκε κάθε παραλλαγή του πόκερ. Ο Δάνδολος έχασε συνολικά πάνω από 2.000.000 δολλάρια.

Σύμφωνα με ένα αστικό μύθο, ο Δάνδολος κάποτε συνόδεψε τον Άλμπερτ Αϊνστάιν στο Λας Βέγκας. Τον συνέστησε στους φίλους του, οι οποίοι υπόθεσε ότι δεν γνώριζαν τον Αϊνστάιν, ως ο "μικρός Αλ από το Πρίνστον, που ελέγχει τη δράση στο Τζέρσεϋ"

Ο Νομπελίστας φυσικός Ρίτσαρντ Φέινμαν επίσης γνώρισε τον Νίκο Δάνδαλο όπως αναφέρεται στην αυτοβιογραφία του *Σιγουρα θ' αστειέυεστε κύριε Φέινμαν!*. Ο Νίκος εξηγεί πως κερδίζει όχι απλά ποντάροντας, αλλά γνωρίζοντας τις πιθανότητες του παιγνιδιού και ποντάροντας άντιθετα σε άλλους παίκτες με προκαταλήψεις για το αποτέλεσμα όπως και στην επιρροή της φήμης του στους άλλους παίκτες.

Ήταν άτομο που περιφρονούσε τα χρήματα και υπολογίζεται ότι σε όλη τη ζωή του κέρδισε και έχασε πάνω από 500 εκατομμύρια δολλάρια. Ο ίδιος έλεγε ότι είχε περάσει από την απόλυτη φτώχια στον πλούτο πάνω από 75 φορές. Έδωσε πάνω από 20 εκατομμύρια δολλάρια (περίπου 400 εκατομμύρια με βάση τον πληθωρισμό του 2004) σε φιλανθρωπικά έργα. Στο τέλος της ζωής του ο Δάνδολος είχε μείνει απένταρος και συνέχιζε να παίζει μικρά ποσά σε καζίνα της Νότιας Καλιφόρνιας.

Πέθανε την ημέρα των Χριστουγέννων το 1966.

## Εξωτερικοί σύνδεσμοι
* ''Nick The Greek: Ο Έλληνας θρύλος και η πολυτάραχη ζωή του''
* ''Πόσοι γνωρίζουν τον αείμνηστο Νίκο Δάνδολο;'' 

## Παραπομπές


Κατηγορία:Αμερικανοί ελληνικής καταγωγής
Κατηγορία:Τυχερά παιχνίδια
Ρόμπερτ Λόουελλ

Ο **Ρόμπερτ Λόουελλ** (*Robert Traill Spence Lowell IV*, 1 Μαρτίου 1917 - 12 Σεπτεμβρίου 1977), ήταν Αμερικανός ποιητής, γνωστός για τη επίδρασή του και τη διδασκαλία σε διάφορους λογοτεχνικούς αστέρες των δεκαετιών του 1950 και του 1960, συμπεριλαμβανομένων των Ανν Σέξτον και Σύλβια Πλαθ. 

## Βιογραφία
Παρακολούθησε το Πανεπιστήμιο Χάρβαρντ αλλά μεταφέρθηκε στο Κολέγιο Κένυον στο Γκάμπιερ του Οχάιο, απ’όπου αποφοίτησε, για να σπουδάσει υπό τον σπουδαίο Αμερικανό κριτικό Τζον Κρόου Ράνσομ. Εισήχθη σε νοσοκομείο περί τις 20 φορές για οξεία μανία και χαρακτήρισε ένα από τα μανιακά επεισόδιά του ως «ένα μαγικό πορτοκαλί άλσος σε έναν εφιάλτη». Κέρδισε το Βραβείο Πούλιτζερ για ποίηση. Ο Λόουελλ είναι θαμμένος στο Νεκροταφείο Σταρκ, στο Dunbarton Center, στο Νιού Χαμπσάιρ. 

Τα δύο πρώτα βιβλία ποίησης του Λόουελλ, *Lord Weary’s Castle* και *Land of Unlikeness*, ανήκουν στην φορμαλιστική σχολή ποίησης, και γνώρισαν ευρεία επευφημία. Με τον τόμο *Life Studies* του 1959, ωστόσο, μετακινήθηκε σταθερά στην εξομολογητική μέθοδο. Το *Life Studies* είναι γνωστό για το συχνά επανατυπωμένο ποίημα “*Skunk Hour*”, ένα ποίημα που είναι πρωτίστως περιγραφή ξεθωριασμένης πόλη της Νέας Αγγλίας, διακοπτόμενη από δύο στροφές που ήταν, την εποχή εκείνη, σοκαριστική προσωπική εξομολόγηση, όπως η δήλωση πως «το μυαλό μου δεν είναι καλά». Το *Life Studies* θεωρείται ευρέως ως ένα από τα πιο σημαντικά και με μεγάλη επιρροή ποιητικά βιβλία του 20ού αιώνα. 

Το *Life Studies* ακολούθησε το *For the Union Dead*, το οποίο επίσης επαινέθηκε ευρέως, ιδιαίτερα για το ομότιτλο ποίημά του. Ωστόσο, μετά από αυτό το βιβλίο η ποίηση του Λόουελλ έγινε όλο και λιγότερο δημοφιλής. Μια μικρή αμφισβήτηση ξέσπασε όταν ενσωμάτωσε στα ποιήματά του προσωπικά γράμματα από την πρώην σύζυγό του. Γι' αυτό υπέστη κριτική ιδιαίτερα από τη φίλη του Ελίζαμπεθ Μπίσοπ.

## Παραπομπές


Κατηγορία:Αμερικανοί ποιητές
Μαξίν Κούμιν

Η **Μαξίν Κούμιν** (*Maxine Kumin*, 6 Ιουνίου 1925 - 6 Φεβρουαρίου 2014) ήταν Αμερικανίδα ποιήτρια και συγγραφέας. Είχε βραβευτεί με το Βραβείο Πούλιτζερ για Ποίηση, το Βραβείο *Aiken Taylor*, το Βραβείο Ποιητών και τo Βραβείο *Ruth E. Lilly*. Επίσης είχε παραδώσει μαθήματα σε πολλά αριστοκρατικά κολέγια εντός των Ηνωμένων Πολιτειών. 

## Αναφορές


Κατηγορία:Αμερικανοί ποιητές
Νόννος ο Πανοπολίτης

Ο **Νόννος ο Πανοπολίτης** ήταν ο σημαντικότερος Έλληνας επικός ποιητής της Αυτοκρατορικής περιόδου. Γεννημένος στην Πανόπολη (τη σημερινή Αχμίμ) της Άνω Αιγύπτου, έζησε και δραστηριοποιήθηκε στην Αλεξάνδρεια. Έγραψε δύο επικά ποιήματα, τα *[[Διονυσιακά]]* και την *Παράφραση του Κατά Ιωάννην Ευαγγελίου*, σε εξάμετρο στίχο. 

## Βιογραφία
Ο Νόννος γεννήθηκε στην Πανόπολη της Αιγύπτου τον 5ο αιώνα, ενώ δραστηριοποιήθηκε και έζησε στην Αλεξάνδρεια.https://www.greekencyclopedia.com/nonnos-o-panopolitis-5os-ai-mx-p18384.html Πέρα από αναφορές μέσα στο έργο του, τα στοιχεία αυτά επιβεβαιώνονται από ένα σωζόμενο επίγραμμα στην Παλατινή Ανθολογία, που φέρεται να έχει γραφτεί από τον ίδιο τον ποιητή, αν και σύγχρονοι μελετητές το αποδίδουν σε μαθητές ή μιμητές του (*Παλ*. *Ανθ*. 9.198): Πανὸς μὲν ἐμὴ πόλις, ἐν Φαρίῃ δὲ | ἔγχεϊ φωνήεντι γονὰς ἢμησα Γιγάντων (η πόλη μου είναι η Πανόπολη, δίπλα στον Φάρο (σσ. της Αλεξάνδρειας) δάμασα τις φυλές των Γιγάντων με το ομιλούν δόρυ μου).

Σε μια προσπάθεια να εξηγήσουν το κατ' αυτούς ετερόκλιτο έργο του Νόννου (βλ. Εργογραφία), πολλοί μελετητές προέβαλαν την άποψη ότι ο Νόννος πρώτα έγραψε τα Διονυσιακά ως εθνικός και, κατόπιν της μεταστροφής του στον Χριστιανισμό, συνέγραψε την *Παράφραση*. Η συγκεκριμένη άποψη θεωρείται πλέον παρωχημένη και απορρίπτεται από σύγχρονους μελετητές.

## Εργογραφία
Τα *Διονυσιακά* αποτελούνται από 48 βιβλία-ραψωδίες και αποτελούν ένα από τα μεγαλύτερα επικά ποιήματα της αρχαιότητας φτάνοντας τους 21.000 στίχους. Στο έργο αυτό, ο Νόννος εξιστορεί τη γέννηση, τη ζωή και τη δράση του θεού Διόνυσου. 

Η *Παράφραση του Κατά Ιωάννην Ευαγγελίου* μεταφέρει το περιεχόμενο του Ευαγγελίου σε εξάμετρο στίχο, εξωραΐζοντας το με επίθετα, μεταφορές, και επική γλώσσα.

## Παραπομπές


## Εξωτερικοί σύνδεσμοι
* 
* 
* Διονυσιακά Νόννου, το αρχαίο κείμενο σε ηλεκτρονική έκδοση

## Δείτε επίσης
* ''Χριστιανισμός και διονυσιακή λατρεία'', Το Βήμα, Κυριακή 25 Δεκεμβρίου 2016 

Κατηγορία:Αρχαίοι Έλληνες επικοί ποιητές
Ραψωδός

Ο Ραψωδός ήταν ένας επαγγελματίας της αρχαιότητας που απήγγειλε μπροστά σε κοινό επικά ή Λυρική ποίηση/λυρικά ποιήματα, κρατώντας ράβδο. Οι ραψωδοί συναρμολογούσαν/συνέρραπταν ποιήματα, έφτασαν όμως να απαγγέλουν ρυθμικά καταγεγραμμένα έπη άλλων ή δικά τους. Όπως παραδίδει ο Πλάτωνας, κάθε ραψωδός είχε στην κατοχή του τουλάχιστον μια μικρή συλλογή από επικά ποιήματα, άλλων ή δικά τους. Κατά κάποιους ο Όμηρος ήταν ο πρώτος που κράτησε ραβδί, εγκαινιάζοντας το είδος των ραψωδών. Οι ραψωδοί μετακινούνταν από τόπο σε τόπο απαγγέλοντας τα έπη τους και ήταν οργανωμένοι σε επαγγελματικά σωματεία. Οι ραψωδοί απάγγελαν τα έπη τους, κυρίως στις μεγάλες γιορτές των Ελλήνων, ώστε τα έπη να ακούγονται παντού όπου υπήρχαν Έλληνες.

Η γενική πορεία της απαγγελίας του ποιήματος και των επεισοδίων του, μάλλον σχεδιαζόταν εκ των προτέρων, γιατί δεν ήταν δυνατό να διακόψει ο ραψωδός για να σκεφτεί πώς θα παρουσιάσει κάποιο επεισόδιο ή να υπολογίσει τα προτερήματα μιας φράσης συγκρίνοντας τη με μιαν άλλη. Έτσι, οι λεπτομέρειες ήταν θέμα τεχνικής πείρας του ραψωδού και ένα σημαντικό στοιχείο ήταν το απόθεμα του σε "φόρμουλες" ολόκληρων στίχων και μικρότερων φράσεων, που ένα μεγάλο μέρος τους ήταν απλοί συνδυασμοί από ένα ουσιαστικό και ένα επίθετο.

Στη γιορτή των Παναθηναίων, εναλλασσόμενοι ραψωδοί απήγγειλαν ολόκληρες την Ιλιάδα και την Οδύσσεια και οφείλονται πολλά στον σεβασμό που έδειξαν στα έργα αυτά ώστε να διασωθούν μέχρι σήμερα.

Επιπρόσθετα όμως, οφείλονται πολλά στο μέτρο που, σύμφωνα με διάφορες μαρτυρίες, πήρε είτε ο Σόλων, είτε ο Πεισίστρατος ή πιθανότερα ο Ίππαρχος, βάσει του οποίου εκδόθηκε διαταγή οι ραψωδοί να εκτελούν τις απαγγελίες «εφεξής, εξ υποβολής, εξ υπολήψεως», καθώς τα πιο δημοφιλή και εντυπωσιακά αποσπάσματα με τον καιρό έβαζαν στο περιθώριο τα υπόλοιπα, με κίνδυνο να λησμονηθούν. 

Σπουδαίος ραψωδός, ποιητής και φιλόσοφος της αρχαιότητας ήταν ο Ξενοφάνης από την Κολοφώνα της Ιωνίας που γύριζε από τόπο σε τόπο, ασκούσε αυστηρή κριτική στη θρησκεία και την ηθική της εποχής του και επιδίωξε να ελευθερώσει τους συνανθρώπους του από παλιές πλάνες και δεισιδαιμονίες.

Περιπλανώμενους ραψωδούς συναντάμε και στη Μεσαιωνική Ευρώπη, τους λεγόμενους Τροβαδούρους και Τρουβέρους, όπου μέσα σε ταβέρνες τραγουδούσαν έναντι αμοιβής για τον πόλεμο, τον έρωτα, έλεγαν άσεμνα τραγούδια αλλά και μπαλάντες για τα κατορθώματα των Φράγκων ηρώων.

## Δείτε επίσης
*Αοιδός

Κατηγορία:Αρχαίο ελληνικό θέατρο
Κατηγορία:Ποιητές
Ανδοκίδης

Ο **Ανδοκίδης** (περ. 440 π.Χ. - 390 π.Χ.) ήταν λογογράφος (συγγραφέας ομιλιών και δικανικών λόγων) στην Αρχαία Ελλάδα.

## Βιογραφία

Γόνος πλούσιας οικογένειας με βαθιές ρίζες στο παρελθόν, ο ρήτορας και πολιτικός **Ἀνδοκίδης ὁ Κυδαθηνεύς** γεννήθηκε λίγο πριν από το 440 π.Χ., στην πόλη των Αθηνών. Συγκεκριμένα καταγόταν από ιερατική οικογένεια, που κληρονομικά κατείχε το αξίωμα των κηρύκων της Ελευσίνιας Δήμητρας. Αναφορικά με το συγγραφικό του έργο, οι Αλεξανδρινοί φιλόλογοι τον κατατάσσουν στους δέκα Αττικούς ρήτορες. 

Από νέος συνδέθηκε με πολιτικούς ομίλους της πόλης γνωστούς για τα αριστοκρατικά τους φρονήματα. Άλλωστε ο ίδιος, ολιγαρχικός  στις πεποιθήσεις του, θα μπορούσε να χαρακτηρισθεί ως μετριοπαθής αριστοκράτης, που ενοχλείτο όμως από τις απόψεις των δημοκρατικών. 

Κατηγορήθηκε για συμμετοχή σε σκάνδαλα και εξορίστηκε. Επί σειρά ετών έζησε στην Κύπρο, όπου απέκτησε περιουσία και συνδέθηκε με ισχυρά πρόσωπα της εντόπιας ολιγαρχίας. Κορυφαίο γεγονός του βίου του ήταν η ανάμιξή του στην υπόθεση του ακρωτηριασμού των *[[Ερμές|Ερμών]]* και της προσβολής των μυστηρίων, για την οποία κινδύνευσε με την ποινή του θανάτου. Ειδικότερα, το 415 π.Χ., παραμονές της Σικελικής εκστρατείας, ενεπλάκη σε σκάνδαλο Ερμοκοπιδών (δηλαδή της ασεβούς πράξης να ακρωτηριάσει κάποιος τις Ερμές) και φυλακίστηκε λόγω της αντι-θρησκευτικής του ενέργειας. Δε θανατώθηκε, αλλά υπέστη αφαίρεση πολιτικών δικαιωμάτων (ἀτιμία) και αυτοεξορίστηκε στη Μεγαλόνησο. Δύο απόπειρες επιστροφής του (411 και 407) απέτυχαν, παρ' όλο που στη δεύτερη περίπτωση ανεφώνησε το «Περί τῆς ἑαυτοῦ καθόδου».

Την περίοδο του Κορινθιακού πολέμου (395-387 π.Χ.) αναμίχθηκε στα πολιτικά πράγματα της Αθήνας αναλαμβάνοντας διπλωματική αποστολή στην Σπάρτη (391 π.Χ.), η οποία απέτυχε. Ο Ανδοκίδης έφυγε για τελευταία φορά από την Αθήνα και πέθανε σε άγνωστη ημερομηνία. Οι λόγοι του χαρακτηρίζονται από απλότητα ύφους και πειστικότητα. Αποτελούν μεν πηγή πληροφοριών για την πολιτική ζωή της Αθήνας της εποχής, αλλά τους λείπει η καλλιτεχνική δεινότητα και το δεξιοτεχνικό ύφος άλλων γνωστών ρητόρων της εποχής του .

## Έργα

**[[s:Περί των μυστηρίων (Ανδοκίδης)|Περί των μυστηρίων]]*, η άμυνά του στην κατηγορία προσβολής των μυστηρίων.
**[[s:Περί της εαυτού καθόδου|Περί της εαυτού καθόδου]]*, η έκκλησή του για την απώλεια των δικαιωμάτων του πολίτου.
**[[s:Περί της προς Λακεδαιμονίους ειρήνης|Περί της προς Λακεδαιμονίους ειρήνης]]*, η διπλωματική αποστολή στη Σπάρτη.
**[[s:Κατά Αλκιβιάδου|Κατά Αλκιβιάδου]]*

## Πηγές
* Εγκυκλοπαίδεια «Δομή», τόμος Β'

## Προτεινόμενη βιβλιογραφία

*Δημάκης Π., *Ανδοκίδης, πολιτικός και ρήτορας της κλασικής Αθήνας. Η ζωή του και η εποχή του μέσα από τους λόγους του*, Σάκκουλας, (Αθήνα, 1999)

## Παραπομπές


Κατηγορία:Αρχαίοι Αθηναίοι
Κατηγορία:Αρχαίοι Έλληνες ρήτορες
Περιφέρεια Βορείου Αιγαίου

Η **Περιφέρεια Βορείου Αιγαίου** είναι μία από τις δεκατρείς περιφέρειες της Ελλάδας.

## Διοικητική Διαίρεση

Η περιφέρεια διαιρείται διοικητικά σε πέντε περιφερειακές ενότητες, στους οποίους υπάγονται οι έντεκα δήμοι που τη συνιστούν. 

## Διατελέσαντες περιφερειάρχες
### Γενικοί Γραμματείς της Περιφέρειας Βορείου Αιγαίου (1987-2010)

## Περιφερειακές εκλογές

### 2023
Ο προερχόμενος από τη Νέα Δημοκρατία, αλλά χωρίς κομματική στήριξη της υποψηφιότητάς του, εν ενεργεία περιφερειάρχης και εκ νέου υποψήφιος, Κώστας Μουτζούρης, επανεξελέγη για δεύτερη θητεία στις περιφερειακές εκλογές του 2023. Ο στηριζόμενος από το κυβερνών κόμμα της Νέας Δημοκρατίας, Αλκιβιάδης Στεφανής, έχασε τις εκλογές στον δεύτερο γύρο, παρά την επικράτησή του στον πρώτο, από τον προερχόμενο από το ίδιο κόμμα, αλλά με αυτόνομη κάθοδο στις εκλογές, Κώστα Μουτζούρη. Στον πρώτο γύρο των περιφερειακών εκλογών του 2023, στις 8 Οκτωβρίου, από τους 236.015 εγγραμμένους ψήφισαν 106.062 (συμμετοχή 44,94%), ενώ στον δεύτερο γύρο, στις 15 Οκτωβρίου, ψήφισαν 81.980 (συμμετοχή 34,74%).

### 2019
Στις περιφερειακές εκλογές του 2019, σημειώθηκαν τα εξής αποτελέσματα:

### 2014
Στις περιφερειακές εκλογές του 2014, σημειώθηκαν τα εξής αποτελέσματα:

### 2010
Στις περιφερειακές εκλογές του 2010, που διεξήχθησαν στις 7 Νοεμβρίου, προηγήθηκε στον πρώτο γύρο ο υποψήφιος που στηριζόταν από τη Νέα Δημοκρατία και τον ΛΑ.Ο.Σ. Παύλος Βογιατζής, με ποσοστό 38,28%, ακολουθούμενος από τον υποψήφιο που στηριζόταν από το ΠΑΣΟΚ Αθανάσιο Γιακαλή, που συγκέντρωσε ποσοστό 36,32%. Στις επαναληπτικές εκλογές όμως που διεξήχθησαν στις 14 Νοεμβρίου 2010, περιφερειάρχης Βορείου Αιγαίου εξελέγη ο Αθανάσιος Γιακαλής, ανατρέποντας τα αποτελέσματα του πρώτου γύρου καθώς κατόρθωσε να συγκεντρώσει ποσοστό 50,77% έναντι 49,23% του αντιπάλου του Παύλου Βογιατζή. Η συμμετοχή των ψηφοφόρων στον πρώτο γύρο ήταν 47,30% ενώ στον δεύτερο 39,25%.

## Δείτε επίσης

* Πρόγραμμα Καλλικράτης
* Επεισόδια στα νησιά του Β. Αιγαίου (2020)

## Παραπομπές


## Εξωτερικοί σύνδεσμοι
* 
* Διοικητική διάρθρωση
Φαντάρος

Ο στρατιώτης, κυριολεκτικά το προσωπικό του όπλου του Στρατού Ξηράς.

## Ρίζες
Στις νεολατινικές γλώσσες ο όρος προέρχεται από το Λατινικό *infantem* (νεαρός) και κατά το Μεσαίωνα υποδήλωνε στρατιώτες οι οποίοι ήταν πολύ νέοι ή κατώτερης κοινωνικής καταγωγής ώστε να πολεμούν πεζοί. Από τον 16ο αιώνα με την ίδρυση μονίμων στρατιωτικών μονάδων, ο όρος *Infantry* και οι αντίστοιχοι σε άλλες ευρωπαϊκές γλώσσες χαρακτηρίζουν τις μονάδες του Πεζικού. Από «*Infanteria*» προήλθε το «Φανταρία» και κατ' επέκταση το «Φαντάρος» που έχασε την ειδική σημασία τη σχετιζόμενη με τον σκοπό του σώματος, αλλά διατήρησε την σημασία της ιδιότητας του μέλους στρατιωτικού σώματος.

## Χρήση
Στη νεοελληνική καθομιλουμένη γλώσσα ο όρος υποδηλώνει τους κληρωτούς του Στρατού Ξηράς. Ανάλογα με τη χρήση μπορεί να εξαιρούνται οι Δόκιμοι Έφεδροι Αξιωματικοί και το προσωπικό της Στρατονομίας και της Προεδρικής Φρουράς.

Η χρήση του όρου από επαγγελματίες στρατιωτικούς για αναφορά σε στρατευσίμους έχει συνήθως υποτιμητική σημασία και κανονικά αποφεύγεται.

## Εξωτερικοί σύνδεσμοι
* Υπουργείο Εθνικής Άμυνας: Ειδικά Θέματα: Κατάταξη 
* Υπουργείο Εθνικής Άμυνας: Γραφείο Στρατολογίας 

Κατηγορία:Ελληνικός Στρατός